section_heading: 1943. – 1945.
paragraph_text: Nakon pogibije pukovnika Stipkovića u napadu na XXII. bojnu 30. kolovoza 1943. zapovjedništvo preuzima bojnik Milan Šulentić, dotadašnji zapovjednik IV. stajaćeg djelatnog zdruga.<ref>Vojna povijest, Večernji list, br. 27, lipanj 2013., str. 12.<ref>Jug, Damir; Oružane snage NDH, 2004., str. 225. Nakon samo četiri dana zapovijedanja Šulentić pogiba u partizanskoj zasjedi 3. rujna te novi zapovjednik legije postaje bojnik Franjo Sudar. Sudar je reorganizirao zdrug i ponovno od njega napravio prvorazrednu jedinicu. Tijekom prosinca 1943. legija je sudjelovala u operaciji Kugelblitz. U srpnju 1944. vodila je uspješne borbe oko Srebrenice i zajedno s Nijemcima vodila proboj do Zvornika koji je bio pod opsadom.